
Pârvu şi Ioanichie Bălan 

Astăzi, 10 februarie, de sărbătoarea Sfântului Haralambie, se împlinesc 


105 ani de la naşterea Arhimandritului Justin Pârvu şi 94 de ani de la 
naşterea Arhimandritului Ioanichie Bălan, doi dintre marii duhovnici ai 


Ortodoxiei românești. 


Părintele Justin Pârvu s-a născut în data de 10 februarie 1919 în satul 
Poiana Largului din judeţul Neamţ. La vârsta de 17 ani, în anul 1936, 


devine frate în Mănăstirea Durău, fiind tuns în monahism în anul 1940. 


A fost hirotonit preot în anul 1941. După ce a participat pe frontul celui de 
Al Doilea Război Mondial, a fost întemnițat din motive politice în perioada 
1948-1964. 


După detenţie se retrage la Mănăstirea Secu până în anul 1975, când 
pleacă la Mănăstirea Bistriţa din judeţul Neamţ. 


În toamna anului 1991 a pus piatra de temelie a Mănăstirii Petru Vodă, pe 
care a condus-o ca stareţ până la trecerea sa la Domnul, în seara zilei de 16 


iunie 2013, la vârsta de 94 de ani. 
Este înmormântat în cimitirul Mănăstirii Petru Vodă. 


Părintele Ioanichie Bălan s-a născut în data de 10 februarie 1930, în 


localitatea Stăniţa, din judeţul Neamţ, primind numele de Ioan. 


A fost tuns în monahism, la Mănăstirea Sihăstria, la vârsta de 23 de ani, în 
data de 14 aprilie 1953 şi hirotonit diacon o zi mai târziu. Din cauza 
regimului politic, între anii 1971-1990 se mută în obştea Mănăstirii 


Bistriţa, din judeţul Neamţ, unde se afla şi Arhimandritul Iustin Pârvu. 


În perioada 1971-1975 urmează cursurile Facultăţii de Teologie Ortodoxă 
din Bucureşti, pe care le încheie cu lucrarea „Chipuri de călugări 


îmbunătăţiţi din mănăstirile nemţene”. 


În ziua de 2 februarie 1979, ierodiaconul Ioanichie Bălan este hirotonit 
preot de Patriarhul Teoctist. Mai apoi, în anul 1984, el va fi numit 
protosinghel, iar în anul 1992, arhimandrit. Abia în anul 1990 va reveni la 
Mănăstirea Sihăstria, unde îşi va continua activitatea misionară şi 


publicistică. 


A fost, totodată, şi un istoric recunoscut al vieţii monahale, impunându-se 
în cultura românească prin cărţile sale „Patericul Românesc”, „Vetre de 
>» 


sihăstrie românească”, „Viaţa Părintelui Cleopa”, „Părintele Paisie 


Duhovnicul”. 


A trecut la cele veşnice în data de 22 noiembrie 2007 la vârsta de 77 de 


ani, fiind înmormântat la Mănăstirea Sihăstria. 


Sistemul vrea să ne reducă la tăcere! Sprijiniţi 
OrtodoxINFO! 


Ne străduim să menţinem viu acest site și să vă punem 
la dispoziție informaţii care să facă lumină în provocările 


pe care le trăim. Activitatea independentă a 


OrtodoxINFO funcţionează strict cu ajutorul cititorilor, 
din acest motiv vă cerem acum ajutorul. Ne puteți 
sprijini printr-o donaţie bancară sau prin PayPal, 
completând formularul de mai jos. 


DONAȚIE LUNARĂ DOAR ACUM 


c5 €10 €20 Altă sumă 


Mulţumim celor care ne-au ajutat până acum! 


